ΓΡΑΠΤΗ ΕΡΩΤΗΣΗ E-1791/96 υποβολή: Gerhard Botz (PSE) προς την Επιτροπή (3 Iουλίου 1996)

Θέμα: Άρθρο 8 του Κανονισμού (ΕΟΚ) αριθ. 4256/88

Στις συζητήσεις σχετικά με την περαιτέρω εξέλιξη της ΚΑΠ αποδίδεται όλο και μεγαλύτερη σημασία στα νεωτεριστικά μέτρα για την ανάπτυξη των αγροτικών περιοχών. Το άρθρο 8 του κανονισμού (ΕΟΚ) αριθ. 4256/88 ((ΕΕ L 374 της 31.12.1988, σελ. 25. )) προβλέπει την προώθηση προτύπων σχεδίων στον εν λόγω τομέα. Μπορεί η Επιτροπή να απαντήσει στα ακόλουθα ερωτήματα;

1. Από πότε χρηματοδοτεί η Επιτροπή σχέδια επί τη βάσει του άρθρου 8 του Κανονισμού (ΕΟΚ) 4256/88;

2. Ποιούς τομείς καλύπτουν κυρίως οι αιτήσεις που υποβάλλονται;

3. Πώς γνωστοποιεί Επιτροπή σε όλη την Ένωση τα αποτελέσματα τέτοιων προτύπων σχεδίων;

4. Πόσες αιτήσεις (ανά κράτος μέλος) έχουν υποβληθεί μέχρι σήμερα;

5. Πόσα σχέδια (ανά κράτος μέλος) έχουν χρησιμοποιηθεί μέχρι σήμερα;

6. Πώς εκτιμά η Επιτροπή τη μελλοντική χρηματοδότηση σχεδίων βάσει του άρθρου 8;

Απάντηση του κ. Fischler εξ ονόματος της Επιτροπής (30 Ιουλίου 1996)

1. Η εφαρμογή του άρθρου 8 άρχισε το 1989.

2. Κατά την περίοδο 1989-1995 (για την οποία έχει διαβιβασθεί πίνακας στο αξιότιμο μέλος του Κοινοβουλίου καθώς και στη Γραμματεία του Κοινοβουλίου), πραγματοποιήθηκαν 52 γενικά σχέδια για την αξιολόγηση των κοινοτικών προγραμμάτων και την υλοποίηση μελετών γενικού χαρακτήρα με πρωτοβουλία της Επιτροπής. Ορισμένα από τα μέτρα αυτά εφαρμόστηκαν σε ένα συγκεκριμένο κράτος μέλος. Τα σχέδια αυτά περιλαμβάνουν επίσης μέτρα τεχνικής βοήθειας για την ενίσχυση, βασικά της εφαρμογής και της παρακολούθησης των κοινοτικών κανονισμών.

Υπήρξαν 78 πρότυπα σχέδια και σχέδια επίδειξης σε διάφορους γεωργικούς και αγροτικούς τομείς. Στο γεωργο-περιβαλλοντικό τομέα, τα μέτρα αφορούσαν την επίδειξη τεχνικών που σέβονται περισσότερο το περιβάλλον και τη δημιουργία πρότυπων αγροκτημάτων. Τα σχέδια σχετικά με την αγροτική διαφοροποίηση και την αξιοποίηση των διαφόρων προϊόντων αφορούσαν κατά κύριο λόγο μη φαγώσιμα προϊόντα αλλά επίσης και την προώθηση παραδοσιακών προϊόντων ποιότητας. Η ανάπτυξη δραστηριοτήτων που συνδέεται με τα δάση, τον αγροτοτουρισμό και τη χωροταξία ήταν τα υπόλοιπα κύρια θέματα που διαπραγματεύτηκαν τα πρότυπα σχέδια και τα σχέδια επίδειξης που χρηματοδοτήθηκαν μεταξύ του 1989 και 1995.

Τα μέτρα διάδοσης (8 σχέδια) αφορούσαν κυρίως τη χρηματοδότηση ενημερωτικών φυλλαδίων και την οργάνωση σεμιναρίων με στόχο τη διάδοση πληροφοριών σχετικά με την κοινοτική πολιτική αγροτικής ανάπτυξης.

3. Το χρονοδιάγραμμα κάθε σχεδίου περιλαμβάνει δράση για τη διάδοση των αποτελεσμάτων προς τους ενδεχόμενους χρήστες. Επιπλέον προς το παρόν μελετάται μία ειδική δράση αξιοποίησης των αποτελεσμάτων με τη σύνοψη των αντιπροσωπευτικότερων σχεδίων.

4. - 5. Προτάσεις που υποβλήθηκαν βάσει του άρθρου 8 (1989-1995)

>TABLE>

Σχέδια που χρηματοδοτήθηκαν βάσει του άρθρου 8 (από το 1989 έως το 1995)

>TABLE>

Προτάσεις που υποβλήθηκαν κατά το 1995 βάσει του άρθρου 8 στο πλαίσιο της πρόσκλησης για υποβολή προτάσεων που δημοσιεύτηκε στην Επίσημη Εφημερίδα αριθ. C 303 της 29.19.1994.

>TABLE>

Σχέδια που έχουν επιλεγεί ενόψει της ενδεχόμενης χρηματοδότησής τους στο πλαίσιο του προϋπολογισμού 1996.

>TABLE>

6. Προκειμένου να διασφαλισθεί καλύτερη πληροφόρηση για τα μέτρα που πρόκειται να χρηματοδοτηθούν, προβλέπεται να υπάρχουν όλο και περισσότερες υποβολές προσφορών για θέματα προτεραιότητας.